stanford-oval/wikipedia huggingface dataset:
ภัคจิรา กรรรัตนสูตร
แหล่งข้อมูลอื่น

ภัคจิรา กรรรัตนสูตร ที่อินสตาแกรม
ภัคจิรา กรรรัตนสูตร ที่เอกซ์ (ทวิตเตอร์)
รางวัลซีไรต์

สัญลักษณ์ของรางวัลซีไรต์
รางวัลซีไรต์ (อังกฤษ: S.E.A. Write) มีชื่อเต็มว่า รางวัลวรรณกรรมสร้างสรรค์ยอดเยี่ยมแห่งอาเซียน (อังกฤษ: Southeast Asian Writers Award) เริ่มก่อตั้งเมื่อปี พ.ศ. 2522 เป็นรางวัลประจำปีที่มอบให้แก่กวีและนักเขียนใน 10 ประเทศรัฐสมาชิกแห่งสมาคมประชาชาติแห่งเอเชียตะวันออกเฉียงใต้ หรืออาเซียนในปัจจุบัน
โดยงานเขียนที่ได้รับรางวัลเป็นผลงานที่ได้รับการยกย่องอย่างกว้างขวาง และมีงานเขียนหลากหลายรูปแบบที่ได้รับรางวัล อย่างเช่น กวีนิพนธ์ เรื่องสั้น นวนิยาย ละครเวที คติชนวิทยา รวมไปถึงงานเขียนด้านสารคดีและงานเขียนทางด้านศาสนา พิธีจะถูกจัดขึ้นในกรุงเทพมหานคร โดยมีพระบรมวงศานุวงศ์ทรงเป็นประธานในพิธี
นับตั้งแต่มีการก่อตั้งรางวัลซีไรต์ขึ้น อาเซียนยังคงประกอบด้วยรัฐสมาชิกเพียง 5 ประเทศ ได้แก่ อินโดนีเซีย มาเลเซีย ฟิลิปปินส์ สิงคโปร์ และไทย ต่อมาในปี พ.ศ. 2527 บรูไนได้เข้าร่วมเป็นสมาชิกของอาเซียน เวียดนามเข้าร่วมในปี พ.ศ. 2538 ลาวและพม่าเข้าร่วมในปี พ.ศ. 2540 และกัมพูชาเข้าร่วมหลังสุดในปี พ.ศ. 2542 มีนักเขียนชาวไทยหลายท่านที่ได้รับรางวัลซีไรต์ 2 ครั้ง โดยนักเขียนคนแรกคือ ชาติ กอบจิตติ
ดูเพิ่ม

รายนามนักประพันธ์และรายชื่อวรรณกรรมที่เข้ารอบสุดท้ายรางวัลซีไรต์ของประเทศไทย
แหล่งข้อมูลอื่น

South East Asian Writers Awards
| ด ค กรายนามผู้ได้รับรางวัลวรรณกรรมสร้างสรรค์ยอดเยี่ยมแห่งอาเซียนชาวไทยเรียงตามลำดับตัวอักษร |
| --- | --- |
กนกพงศ์ สงสมพันธุ์ • กฤษณา อโศกสิน • คมทวน คันธนู • คำพูน บุญทวี • งามพรรณ เวชชาชีวะ • จเด็จ กำจรเดช • จิดานันท์ เหลืองเพียรสมุท • จิระนันท์ พิตรปรีชา • ชาติ กอบจิตติ • โชคชัย บัณฑิต' • ซะการีย์ยา อมตยา •  เดือนวาด พิมวนา • แดนอรัญ แสงทอง • นริศพงศ์ รักวัฒนานนท์ • นิคม รายยวา • เนาวรัตน์ พงษ์ไพบูลย์ • บินหลา สันกาลาคีรี • ประเสริฐศักดิ์ ปัดมะริด • ปราบดา หยุ่น • ปาลิตา ผลประดับเพ็ชร • พลัง เพียงพิรุฬห์ • ไพฑูรย์ ธัญญา • ไพวรินทร์ ขาวงาม • มนตรี ศรียงค์ • มาลา คำจันทร์ • เรวัตร์ พันธุ์พิพัฒน์ • แรคำ ประโดยคำ • วัชระ สัจจะสารสิน • วาณิช จรุงกิจอนันต์ • วินทร์ เลียววาริณ • วิภาส ศรีทอง • วิมล ไทรนิ่มนวล • วีรพร นิติประภา • ศักดิ์สิริ มีสมสืบ • ศิริวร แก้วกาญจน์ • ศิลา โคมฉาย • อังคาร กัลยาณพงศ์ • อังคาร จันทาทิพย์ • อัญชลี วิวัธนชัย • อัศศิริ ธรรมโชติ • อุทิศ เหมะมูล
| ด ค กรายชื่อวรรณกรรมสัญชาติไทยที่ได้รับรางวัลวรรณกรรมสร้างสรรค์ยอดเยี่ยมแห่งอาเซียนเรียงตามปี |
| --- | --- |
ลูกอีสาน (พ.ศ. 2522) ·  เพียงความเคลื่อนไหว (พ.ศ. 2523) ·  ขุนทอง เจ้าจะกลับเมื่อฟ้าสาง (พ.ศ. 2524) ·  คำพิพากษา (พ.ศ. 2525) ·  นาฏกรรมบนลานกว้าง (พ.ศ. 2526) ·  ซอยเดียวกัน (พ.ศ. 2527) ·  ปูนปิดทอง (พ.ศ. 2528) ·  ปณิธานกวี (พ.ศ. 2529) ·  ก่อกองทราย (พ.ศ. 2530) ·  ตลิ่งสูง ซุงหนัก (พ.ศ. 2531) ·  ใบไม้ที่หายไป : กวีนิพนธ์แห่งชีวิต (พ.ศ. 2532) ·  อัญมณีแห่งชีวิต (พ.ศ. 2533) ·  เจ้าจันท์ผมหอม นิราศพระธาตุอินทร์แขวน (พ.ศ. 2534) ·  มือนั้นสีขาว (พ.ศ. 2535) ·  ครอบครัวกลางถนน (พ.ศ. 2536) ·  เวลา (พ.ศ. 2537) ·  ม้าก้านกล้วย (พ.ศ. 2538) ·  แผ่นดินอื่น (พ.ศ. 2539) ·  ประชาธิปไตยบนเส้นขนาน (พ.ศ. 2540) ·  ในเวลา (พ.ศ. 2541) ·  สิ่งมีชีวิตที่เรียกว่าคน (พ.ศ. 2542) ·  อมตะ (พ.ศ. 2543) ·  บ้านเก่า (พ.ศ. 2544) ·  ความน่าจะเป็น (พ.ศ. 2545) ·  ช่างสำราญ (พ.ศ. 2546) ·  แม่น้ำรำลึก (พ.ศ. 2547) ·  เจ้าหงิญ (พ.ศ. 2548) ·  ความสุขของกะทิ (พ.ศ. 2549) ·  โลกในดวงตาข้าพเจ้า (พ.ศ. 2550) ·  เราหลงลืมอะไรบางอย่าง (พ.ศ. 2551) ·  ลับแล, แก่งคอย(พ.ศ. 2552) ·  ไม่มีหญิงสาวในบทกวี (พ.ศ. 2553)  ·  แดดเช้าร้อนเกินกว่าจะนั่งจิบกาแฟ (พ.ศ. 2554) ·  คนแคระ (พ.ศ. 2555) ·  หัวใจห้องที่ห้า (พ.ศ. 2556)  ·  อสรพิษและเรื่องอื่นๆ (พ.ศ. 2557)  ·  ไส้เดือนตาบอดในเขาวงกต (พ.ศ. 2558) ·  นครคนนอก (พ.ศ. 2559)  ·  สิงโตนอกคอก (พ.ศ. 2560) ·  พุทธศักราชอัสดงกับทรงจำของทรงจำของแมวกุหลาบดำ (พ.ศ. 2561) ·  ระหว่างทางกลับบ้าน (พ.ศ. 2562) ·  คืนปีเสือและเรื่องเล่าของสัตว์อื่น ๆ (พ.ศ. 2563) ·  เดฟั่น (พ.ศ. 2564)  ·  จนกว่าโลกจะโอบกอดเราเอาไว้ (พ.ศ. 2565)  ·  ด้วยรักและผุพัง (พ.ศ. 2566) ·  กี่บาด (พ.ศ. 2567)
ลิเกหมัดสั่ง

| ลิเกหมัดสั่ง |
| --- | --- |
ประเภท: ละครโทรทัศน์
สร้างโดย: บริษัท มั่งมีศรีสุขโปรดักชั่น จำกัด
เขียนโดย: บทประพันธ์ : สร้างสรรค์ สันติมณีรัตน์ บทโทรทัศน์ : นภัค
กำกับโดย: ภูมิภัทร สังวาลย์วรกุล
แสดงนำ: สิทธา สภานุชาติ ณปภัช วัฒนากมลวุฒิ สุพจน์ จันทร์เจริญ ภัครมัย โปตระนันทน์
ผู้ประพันธ์ดนตรีแก่นเรื่อง: ผมนี้ขึ้นเลย - ฟลุ๊ค ไอ..น้ำ Feat. กุ้ง สุธิราช อาร์สยาม
จำนวนตอน: 31 ตอน
การผลิต
ผู้อำนวยการสร้าง: ธีรภาพ สุขกันตะ
ความยาวตอน: 60 นาที / ตอน
ออกอากาศ
เครือข่าย: สถานีโทรทัศน์ช่อง 8
ออกอากาศ: 9 เมษายน พ.ศ. 2558 (ต่อจาก แม้เลือกเกิดได้) – 18 มิถุนายน พ.ศ. 2558
ลิเกหมัดสั่ง เป็นละครโทรทัศน์ไทย แนวแอ็กชั่น-ดราม่า-คอมเมดี้ นำแสดงโดย สิทธา สภานุชาติ, ณปภัช วัฒนากมลวุฒิ, สุพจน์ จันทร์เจริญ, ภัครมัย โปตระนันทน์ และนักแสดงชั้นนำอีกมากมาย เริ่มออกอากาศตอนแรกวันที่ 9 เมษายน – 18 มิถุนายน พ.ศ. 2558 ทุกวันพุธ - ศุกร์ เวลา 08.00 น., 12.30 น., 19.50 น., 00.30 น. ต่อจากละครเรื่องแม้เลือกเกิดได้ ทางสถานีโทรทัศน์ช่อง 8 ผลิตโดย บริษัท มั่งมีศรีสุขโปรดักชั่น จำกัด โดยผู้จัด "เป็ด" ธีรภาพ สุขกันตะ บทประพันธ์โดย สร้างสรรค์ สันติมณีรัตน์ บทโทรทัศน์โดย นภัค กำกับการแสดงโดย ภูมิภัทร สังวาลย์วรกุล
รายชื่อนักแสดง

สิทธา สภานุชาติ  รับบท  เพชร
ณปภัช วัฒนากมลวุฒิ  รับบท  พริม
ภัครมัย โปตระนันทน์  รับบท  อรชร
สุพจน์ จันทร์เจริญ  รับบท  สำเริง
สุธิราช วงศ์เทวัญ  รับบท  รักษ์
กระแต อาร์สยาม  รับบท  ขนุน
วราภัทร์ เพชรสถิตย์  รับบท  บุญหลง
พีรวัชร์ เหราบัตย์  รับบท  จีบัน
อุดม ชวนชื่น  รับบท  มัคทายก
เทพ โพธิ์งาม  รับบท  หลวงตา
ต๋อง ชวนชื่น  รับบท  แฉะ
จอย ชวนชื่น  รับบท  จริยา
กิตติวงศ์ โพธิ์ปี  รับบท ลูกดอก ฤทธิ์
สมรักษ์ คำสิงห์  รับบท  เมฆดำ
เขาทราย แกแล็คซี่  รับบท  ชาติ
สมจิตร จงจอหอ  รับบท  แชมป์
วิจิตรา ฉายสุวรรณ  รับบท  ลิลลี่
ด.ช.อินฑัช เตชะเกิดกมล  รับบท  ไข่เค็ม
รุ้งลาวัณย์ โทนะหงษา  รับบท  เอื้อย
สมพร ปรีดามาโนช (ปิง ฟรุ๊ตตี้)  รับบท  ปลัดสุเกษม
นริสา พรหมสุภา  รับบท  แม้นมาศ
รายชื่อนักแสดง > นักแสดงรับเชิญ

วิรดา วงศ์เทวัญ  รับบท  ยอดสร้อย
ซันเดย์ อานนท์  รับบท  กล้าหาญ
ด.ช. เก็ต ดุลยรัตน์  รับบท  เอี้ยง
แอนนา ชวนชื่น  รับบท  แปะกล้วย
สุคนธวา เกิดนิมิตร  รับบท  แก้วแหวน
สมเล็ก ศักดิกุล  รับบท  เสี่ยตุ๋ย
ด.ญ. ภิรัญชญา คเชนทร์นุกูล รับบท ขนุน (วัยเด็ก)
แหล่งข้อมูลอื่น

เรื่องย่อละคร ลิเกหมัดสั่ง : จากเว็บไซต์ กระปุกดอตคอม
เรื่องย่อละคร ลิเกหมัดสั่ง : จากเว็บไซต์ ผู้จัดการออนไลน์ เก็บถาวร 2016-03-05 ที่ เวย์แบ็กแมชชีน
ลำดับรายการโทรทัศน์

| สถานีโทรทัศน์ช่อง 8: ละครวันพุธ - วันศุกร์ 08:00 - 09:00 |
| --- | --- | --- |
| ก่อนหน้า | ลิเกหมัดสั่ง | ถัดไป |
| แม้เลือกเกิดได้ | ลิเกหมัดสั่ง | คุณหญิงนอกทำเนียบ |
U-Net

U-Net เป็นโครงข่ายประสาทแบบสังวัตนาการที่พัฒนาขึ้นโดยภาควิชาวิทยาการคอมพิวเตอร์ที่มหาวิทยาลัยไฟรบวร์คโดยเริ่มแรกนำมาใช้สำหรับการวิเคราะห์รูปภาพทางชีวการแพทย์ โครงข่ายนี้สร้างขึ้นจากชั้นสังวัตนาการทั้งหมด โดยมีสถาปัตยกรรมที่ได้รับการปรับเปลี่ยนและขยายให้สามารถทำการแบ่งส่วนรูปภาพได้โดยไม่จำเป็นต้องใช้ข้อมูลรูปภาพสำหรับฝึกมาก เมื่อใช้ GPU สมัยใหม่ (ปี 2015) โครงข่ายที่ใช้สถาปัตยกรรม U-Net สามารถทำการแบ่งส่วนรูปภาพขนาด 512x512 ใช้เวลาน้อยกว่า 1 วินาที
สถาปัตยกรรม U-Net ยังถูกนำมาใช้ในแบบจำลองแบบแพร่สำหรับการลดสัญญาณรบกวนในรูปภาพด้วยการวนซ้ำ เทคโนโลยีนี้เป็นพื้นฐานสำหรับแบบจำลองปัญญาประดิษฐ์ช่วยสร้างภาพสมัยหลายรุ่น รวมถึง DALL-E, มิดเจอร์นีย์ และสเตเบิลดิฟฟิวชัน
สถาปัตยกรรมของโครงข่าย

โครงข่ายนี้ประกอบด้วยชั้นส่วนหดย่อและชั้นส่วนขยาย โดยมีโครงสร้างเป็นรูปตัวยู ชั้นในส่วนหดย่อประกอบด้วยชั้นสังวัตนาการแล้วตามด้วยฟังก์ชันกระตุ้นเช่น ReLU และชั้นบ่อรวมซ้ำไปมาหลายชั้น เหมือนในโครงข่ายทั่วไป เมื่อผ่านแต่ละชั้นในส่วนหดย่อ ข้อมูลเชิงพื้นที่จะลดลง ในขณะที่ข้อมูลค่าลักษณะจะเพิ่มขึ้น ชั้นในส่วนขยายจะรวบข้อมูลค่าลักษณะและข้อมูลเชิงพื้นที่ โดยเชื่อมโยงกับข้อมูลเข้ากับค่าลักษณะที่มีความละเอียดภาพสูงจากชั้นหดย่อ
เพรตเซล

บทความนี้เกี่ยวกับขนมที่ทำจากแป้ง สำหรับวงดนตรีเกิร์ลกรุปไทย ดูที่ เพรทเซล (วงดนตรี)
| --- | --- |
เพรตเซลหลากหลายประเภท
ประเภท: ขนมปังหรือแป้งพาย
มื้อ: อาหารว่าง
ภูมิภาค: เยอรมนี
 ตำราอาหาร: เพรตเซล   สื่อ: เพรตเซล
เพรตเซล (อังกฤษ: pretzel; เยอรมัน: Brezel) เป็นแป้งพายชนิดหนึ่งที่ทำจากแป้ง มักมีลักษณะเป็นปม รูปทรงเพรตเซลแบบดั้งเดิมเป็นรูปทรงที่สมมาตรและโดดเด่น โดยปลายแถบแป้งยาวพันกันแล้วบิดกลับเข้าหาตัวเองในรูปร่างลักษณะเฉพาะ ในยุคปัจจุบันเพรตเซลมีหลากหลายรูปทรง
เกลือเป็นเครื่องปรุงรสที่พบมากที่สุดสำหรับเพรตเซล เครื่องปรุงรสอื่น ๆ ได้แก่ ชีส น้ำตาล ช็อกโกแลต อบเชย การเคลือบหวาน เมล็ดพืช และถั่ว เพรตเซลมีหลายรูปแบบ ซึ่งได้แก่ เพรตเซลแบบนิ่มที่ควรรับประทานหลังจากเตรียมไม่นาน และเพรตเซลอบแข็งที่มีอายุการเก็บรักษาที่ยาวนาน
กระทรวงในประเทศไทย

กระทรวงในประเทศไทย เป็นหน่วยงานของรัฐบาลไทย จัดตั้งขึ้นโดยการตราพระราชบัญญัติ ปัจจุบันมีกระทรวงหรือเทียบเท่าจำนวนทั้งสิ้น 20 กระทรวง
รายชื่อกระทรวงในปัจจุบัน

สำนักนายกรัฐมนตรี (ราชสีห์คชสีห์รักษาพานประดิษฐานรัฐธรรมนูญ)
กระทรวงกลาโหม (จักร สมอ และปีก)
กระทรวงการคลัง (วายุภักษ์)
กระทรวงการต่างประเทศ (บัวแก้ว)
กระทรวงการท่องเที่ยวและกีฬา (พระอินทร์ทรงช้างเอราวัณบนเมฆเหนือเรือพระที่นั่งสุพรรณหงส์)
กระทรวงการพัฒนาสังคมและความมั่นคงของมนุษย์ (พระประชาบดี)
กระทรวงการอุดมศึกษา วิทยาศาสตร์ วิจัยและนวัตกรรม (พระวชิระและอะตอม)
กระทรวงเกษตรและสหกรณ์ (พระพิรุณทรงนาค)
กระทรวงคมนาคม (พระรามทรงรถ)
กระทรวงดิจิทัลเพื่อเศรษฐกิจและสังคม (พระพุธ)
กระทรวงทรัพยากรธรรมชาติและสิ่งแวดล้อม (รูปโล่ตามมุทราศาสตร์)
กระทรวงพลังงาน (โลกุตระ)
กระทรวงพาณิชย์ (พระวิศนุกรรม)
กระทรวงมหาดไทย (ราชสีห์)
กระทรวงยุติธรรม (ดุลพาห)
กระทรวงแรงงาน (เทพบดีถือพระขรรค์ เทวดาซ้ายถือม้วนสารา เทวดาขวาถือผึ่งและดิ่ง)
กระทรวงวัฒนธรรม (เปลวเพลิงในบุษบกเหนือเมฆ)
กระทรวงศึกษาธิการ (เสมาธรรมจักร)
กระทรวงสาธารณสุข (คทางูไขว้)
กระทรวงอุตสาหกรรม (นารายณ์เกษียรสมุทร)
รายชื่อกระทรวงในปัจจุบัน > สำนักนายกรัฐมนตรี

สำนักนายกรัฐมนตรี (นร) มีฐานะเป็นกระทรวง มีอำนาจหน้าที่เกี่ยวกับราชการทั่วไปของนายกรัฐมนตรีและคณะรัฐมนตรี รับผิดชอบการบริหารราชการทั่วไป เสนอแนะนโยบายและวางแผนการพัฒนาด้านเศรษฐกิจ สังคม การเมือง และความมั่นคง และราชการเกี่ยวกับการงบประมาณ ระบบราชการ การบริหารงานบุคคล กฎหมายและการพัฒนากฎหมาย การติดตาม และประเมินผลการปฏิบัติราชการ การส่งเสริมการลงทุน การบริหารจัดการทรัพยากรน้ำ การบริหารจัดการที่ดินและทรัพยากรดินของประเทศ การปฏิบัติภารกิจพิเศษ และราชการอื่นตามที่มีกฎหมายกำหนดให้เป็นอำนาจหน้าที่ของสำนักนายกรัฐมนตรีหรือส่วนราชการที่สังกัดสำนักนายกรัฐมนตรี หรือที่มิได้อยู่ภายในอำนาจหน้าที่ของกระทรวงใดโดยเฉพาะ
(๑) สำนักงานปลัดสำนักนายกรัฐมนตรี
(๒) กรมประชาสัมพันธ์
(๓) สำนักงานคณะกรรมการคุ้มครองผู้บริโภค
รายชื่อกระทรวงในปัจจุบัน > สำนักนายกรัฐมนตรี > ส่วนราชการที่อยู่ในบังคับบัญชาขึ้นตรงต่อนายกรัฐมนตรี

(๔) สำนักเลขาธิการนายกรัฐมนตรี
(๕) สำนักเลขาธิการคณะรัฐมนตรี
(๖) สำนักข่าวกรองแห่งชาติ
(๗) สำนักงบประมาณ
(๘) สำนักงานสภาความมั่นคงแห่งชาติ
(๙) สำนักงานคณะกรรมการกฤษฎีกา
(๑๐) สำนักงานคณะกรรมการข้าราชการพลเรือน
(๑๑) สำนักงานคณะกรรมการพัฒนาการเศรษฐกิจและสังคมแห่งชาติ
(๑๒) สำนักงานคณะกรรมการพัฒนาระบบราชการ
(๑๓) สำนักงานคณะกรรมการส่งเสริมการลงทุน
(๑๔) สำนักงานทรัพยากรน้ำแห่งชาติ
(๑๕) สำนักงานขับเคลื่อนการปฏิรูปประเทศ ยุทธศาสตร์ชาติและการสร้างความ สามัคคีปรองดอง
(๑๖) สำนักงานคณะกรรมการนโยบายที่ดินแห่งชาติ
รายชื่อกระทรวงในปัจจุบัน > กระทรวงกลาโหม

กระทรวงกลาโหม (กห) มีอำนาจหน้าที่เกี่ยวกับการป้องกันและรักษาความมั่นคงของราชอาณาจักรจากภัยคุกคามทั้งภายนอกและภายในประเทศ การรักษาผลประโยชน์แห่งชาติ สนับสนุนการพัฒนาประเทศ และราชการอื่นตามที่มีกฎหมายกำหนดให้เป็นอำนาจหน้าที่ของกระทรวงกลาโหมหรือส่วนราชการที่สังกัดกระทรวงกลาโหม
(๑) สำนักงานรัฐมนตรี
(๒) สำนักงานปลัดกระทรวง
(๓) กองทัพไทย
(๓.๑) กองบัญชาการกองทัพไทย
(๓.๒) กองทัพบก
(๓.๓) กองทัพเรือ
(๓.๔) กองทัพอากาศ
(๓.๕) ส่วนราชการอื่นตามที่กำหนดโดยพระราชกฤษฎีกา
รายชื่อกระทรวงในปัจจุบัน > กระทรวงการคลัง

กระทรวงการคลัง (กค) มีอำนาจหน้าที่เกี่ยวกับการเงินการคลังแผ่นดิน การประเมินราคาทรัพย์สิน การบริหารพัสดุภาครัฐ กิจการเกี่ยวกับที่ราชพัสดุ ทรัพย์สินของแผ่นดิน ภาษีอากร การรัษฎากร กิจการหารายได้ที่รัฐมีอำนาจดำเนินการได้แต่ผู้เดียวตามกฎหมายและไม่อยู่ในอำนาจหน้าที่ของส่วนราชการอื่น การบริหารหนี้สาธารณะ การบริหารและการพัฒนารัฐวิสาหกิจและ หลักทรัพย์ของรัฐ และราชการอื่นตามที่มีกฎหมายกำหนดให้เป็นอำนาจหน้าที่ของกระทรวงการคลังหรือส่วนราชการที่สังกัดกระทรวงการคลัง
(๑) สำนักงานรัฐมนตรี
(๒) สำนักงานปลัดกระทรวง
(๓) กรมธนารักษ์
(๔) กรมบัญชีกลาง
(๕) กรมศุลกากร
(๖) กรมสรรพสามิต
(๗) กรมสรรพากร
(๘) สำนักงานคณะกรรมการนโยบายรัฐวิสาหกิจ
(๙) สำนักงานบริหารหนี้สาธารณะ
(๑๐) สำนักงานเศรษฐกิจการคลัง
รายชื่อกระทรวงในปัจจุบัน > กระทรวงการต่างประเทศ

กระทรวงการต่างประเทศ (กต) มีอำนาจหน้าที่เกี่ยวกับราชการต่างประเทศ และราชการอื่นตามที่ได้มีกฎหมายกำหนดให้เป็นอำนาจหน้าที่ของกระทรวงการต่างประเทศหรือส่วน ราชการที่สังกัดกระทรวงการต่างประเทศ
(๑) สำนักงานรัฐมนตรี
(๒) สำนักงานปลัดกระทรวง
(๓) กรมการกงสุล
(๔) กรมความร่วมมือระหว่างประเทศ
(๕) กรมพิธีการทูต
(๖) กรมยุโรป
(๗) กรมเศรษฐกิจระหว่างประเทศ
(๘) กรมสนธิสัญญาและกฎหมาย
(๙) กรมสารนิเทศ
(๑๐) กรมองค์การระหว่างประเทศ
(๑๑) กรมอเมริกาและแปซิฟิกใต้
(๑๒) กรมอาเซียน
(๑๓) กรมเอเชียตะวันออก
(๑๔) กรมเอเชียใต้ ตะวันออกกลางและแอฟริกา
รายชื่อกระทรวงในปัจจุบัน > กระทรวงการท่องเที่ยวและกีฬา

กระทรวงการท่องเที่ยวและกีฬา (กก) มีอำนาจหน้าที่เกี่ยวกับการส่งเสริม สนับสนุนและพัฒนาอุตสาหกรรมการท่องเที่ยว การกีฬา การศึกษาด้านกีฬา นันทนาการ และราชการอื่นตามที่มีกฎหมายกำหนดให้เป็นอำนาจหน้าที่ของกระทรวงการท่องเที่ยวและกีฬาหรือส่วนราชการที่สังกัดกระทรวงการท่องเที่ยวและกีฬา
(๑) สำนักงานรัฐมนตรี
(๒) สำนักงานปลัดกระทรวง
(๓) กรมพลศึกษา (ชื่อเดิม สำนักงานพัฒนาการกีฬาและนันทนาการ)
(๔) กรมการท่องเที่ยว (ชื่อเดิม สำนักงานพัฒนาการท่องเที่ยว)
รายชื่อกระทรวงในปัจจุบัน > กระทรวงการพัฒนาสังคมและความมั่นคงของมนุษย์

กระทรวงการพัฒนาสังคมและความมั่นคงของมนุษย์ (พม) มีอำนาจหน้าที่เกี่ยวกับการพัฒนาสังคม การสร้างความเป็นธรรมและความเสมอภาคในสังคม การส่งเสริมและพัฒนาคุณภาพและความมั่นคงในชีวิต สถาบันครอบครัว และชุมชน และราชการอื่นตามที่มีกฎหมาย กำหนดให้เป็นอำนาจหน้าที่ของกระทรวงการพัฒนาสังคมและความมั่นคงของมนุษย์หรือส่วนราชการที่สังกัดกระทรวงการพัฒนาสังคมและความมั่นคงของมนุษย์
(๑) สำนักงานรัฐมนตรี
(๒) สำนักงานปลัดกระทรวง
(๓) กรมกิจการเด็กและเยาวชน
(๔) กรมกิจการผู้สูงอายุ
(๕) กรมกิจการสตรีและสถาบันครอบครัว
(๖) กรมพัฒนาสังคมและสวัสดิการ
(๗) กรมส่งเสริมและพัฒนาคุณภาพชีวิตคนพิการ
รายชื่อกระทรวงในปัจจุบัน > กระทรวงการอุดมศึกษา วิทยาศาสตร์ วิจัยและนวัตกรรม

กระทรวงการอุดมศึกษา วิทยาศาสตร์ วิจัยและนวัตกรรม (อว) มีอำนาจหน้าที่เกี่ยวกับการส่งเสริม สนับสนุน และกำกับการอุดมศึกษา วิทยาศาสตร์การวิจัยและการสร้างสรรค์นวัตกรรม เพื่อให้การพัฒนาประเทศเท่าทันการเปลี่ยนแปลงของโลก และราชการอื่น ตามที่มีกฎหมายกำหนดให้เป็นอำนาจหน้าที่ของกระทรวงการอุดมศึกษา วิทยาศาสตร์วิจัยและ นวัตกรรม หรือส่วนราชการที่สังกัดกระทรวงการอุดมศึกษา วิทยาศาสตร์วิจัยและนวัตกรรม
(๑) สำนักงานรัฐมนตรี
(๒) สำนักงานปลัดกระทรวง
(๓) กรมวิทยาศาสตร์บริการ
(๔) สำนักงานการวิจัยแห่งชาติ
(๕) สำนักงานปรมาณูเพื่อสันติ
(๖) สถาบันอุดมศึกษาของรัฐที่เป็นส่วนราชการ
รายชื่อกระทรวงในปัจจุบัน > กระทรวงเกษตรและสหกรณ์

กระทรวงเกษตรและสหกรณ์ (กษ) มีอำนาจหน้าที่เกี่ยวกับการเกษตรกรรม การจัดหาแหล่งน้ำและพัฒนาระบบชลประทาน ส่งเสริมและพัฒนาเกษตรกร ส่งเสริมและพัฒนาระบบสหกรณ์รวมตลอดทั้งกระบวนการผลิตและสินค้าเกษตรกรรม และราชการอื่นที่ กฎหมายกำหนดให้เป็นอำนาจหน้าที่ของกระทรวงเกษตรและสหกรณ์หรือส่วนราชการที่สังกัด กระทรวงเกษตรและสหกรณ์
(๑) สำนักงานรัฐมนตรี
(๒) สำนักงานปลัดกระทรวง
(๓) กรมการข้าว
(๔) กรมชลประทาน
(๕) กรมตรวจบัญชีสหกรณ์
(๖) กรมประมง
(๗) กรมปศุสัตว์
(๘) กรมฝนหลวงและการบินเกษตร
(๙) กรมพัฒนาที่ดิน
(๑๐) กรมวิชาการเกษตร
(๑๑) กรมส่งเสริมการเกษตร
(๑๑) กรมส่งเสริมสหกรณ์
(๑๒) กรมหม่อนไหม
(๑๓) สำนักงานการปฏิรูปที่ดินเพื่อเกษตรกรรม
(๑๔) สำนักงานมาตรฐานสินค้าเกษตรและอาหารแห่งชาติ
(๑๕) สำนักงานเศรษฐกิจการเกษตร
รายชื่อกระทรวงในปัจจุบัน > กระทรวงคมนาคม

กระทรวงคมนาคม (คค) มีอำนาจหน้าที่เกี่ยวกับการขนส่ง ธุรกิจการขนส่ง การวางแผนจราจร และการพัฒนาโครงสร้างพื้นฐานด้านการคมนาคม และราชการอื่นตามที่มีกฎหมายกำหนดให้เป็นอำนาจหน้าที่ของกระทรวงคมนาคมหรือส่วนราชการที่สังกัดกระทรวงคมนาคม
(๑) สำนักงานรัฐมนตรี
(๒) สำนักงานปลัดกระทรวง
(๓) กรมเจ้าท่า (ชื่อเดิม กรมการขนส่งทางน้ำและพาณิชยนาวี)
(๔) กรมการขนส่งทางบก
(๕) กรมการขนส่งทางราง
(๖) กรมท่าอากาศยาน
(๗) กรมทางหลวง
(๘) กรมทางหลวงชนบท
(๙) สำนักงานนโยบายและแผนการขนส่งและจราจร
รายชื่อกระทรวงในปัจจุบัน > กระทรวงดิจิทัลเพื่อเศรษฐกิจและสังคม

กระทรวงดิจิทัลเพื่อเศรษฐกิจและสังคม (ดศ) มีอำนาจหน้าที่เกี่ยวกับการวางแผน ส่งเสริม พัฒนา และดำเนินกิจการเกี่ยวกับดิจิทัลเพื่อเศรษฐกิจและสังคม การอุตุนิยมวิทยา การสถิติและราชการอื่น ตามที่มีกฎหมายกำหนดให้เป็นอำนาจหน้าที่ของกระทรวงดิจิทัลเพื่อ เศรษฐกิจและสังคม หรือส่วนราชการที่สังกัดกระทรวงดิจิทัลเพื่อเศรษฐกิจและสังคม
(๑) สำนักงานรัฐมนตรี
(๒) สำนักงานปลัดกระทรวง
(๓) กรมอุตุนิยมวิทยา
(๔) สำนักงานคณะกรรมการดิจิทัลเพื่อเศรษฐกิจและสังคมแห่งชาติ
(๕) สำนักงานสถิติแห่งชาติ
รายชื่อกระทรวงในปัจจุบัน > กระทรวงทรัพยากรธรรมชาติและสิ่งแวดล้อม

กระทรวงทรัพยากรธรรมชาติและสิ่งแวดล้อม (ทส) มีอำนาจหน้าที่เกี่ยวกับการป่าไม้ การสงวน อนุรักษ์ และการฟื้นฟูทรัพยากรธรรมชาติและสิ่งแวดล้อม การจัดการ การใช้ประโยชน์อย่างยั่งยืน และราชการอื่นตามที่กฎหมายกำหนดให้เป็นอำนาจหน้าที่ของกระทรวงทรัพยากรธรรมชาติและสิ่งแวดล้อมหรือส่วนราชการที่สังกัดกระทรวงทรัพยากรธรรมชาติและสิ่งแวดล้อม
(๑) สำนักงานรัฐมนตรี
(๒) สำนักงานปลัดกระทรวง
(๓) กรมควบคุมมลพิษ
(๔) กรมทรัพยากรทางทะเลและชายฝั่ง
(๕) กรมทรัพยากรธรณี
(๖) กรมทรัพยากรน้ำ
(๗) กรมทรัพยากรน้ำบาดาล
(๘) กรมป่าไม้
(๙) กรมการเปลี่ยนแปลงสภาพภูมิอากาศและสิ่งแวดล้อม
(๑๐) กรมอุทยานแห่งชาติ สัตว์ป่า และพันธุ์พืช
(๑๑) สำนักงานนโยบายและแผนทรัพยากรธรรมชาติและสิ่งแวดล้อม
รายชื่อกระทรวงในปัจจุบัน > กระทรวงพลังงาน

กระทรวงพลังงาน (พน) มีอำนาจหน้าที่เกี่ยวกับการจัดหา พัฒนาและบริหารจัดการพลังงาน และราชการอื่นตามที่มีกฎหมายกำหนดให้เป็นอำนาจและหน้าที่ของกระทรวงพลังงานหรือส่วนราชการที่สังกัดกระทรวงพลังงาน
(๑) สำนักงานรัฐมนตรี
(๒) สำนักงานปลัดกระทรวง
(๓) กรมเชื้อเพลิงธรรมชาติ
(๔) กรมธุรกิจพลังงาน
(๕) กรมพัฒนาพลังงานทดแทนและอนุรักษ์พลังงาน
(๖) สำนักงานนโยบายและแผนพลังงาน
รายชื่อกระทรวงในปัจจุบัน > กระทรวงพาณิชย์

กระทรวงพาณิชย์ (พณ) มีอำนาจหน้าที่เกี่ยวกับการค้า ธุรกิจบริการ ทรัพย์สินทางปัญญา และราชการอื่นตามที่มีกฎหมายกำหนดให้เป็นอำนาจหน้าที่ของกระทรวงพาณิชย์หรือส่วนราชการที่สังกัดกระทรวงพาณิชย์
(๑) สำนักงานรัฐมนตรี
(๒) สำนักงานปลัดกระทรวง
(๓) กรมการค้าต่างประเทศ
(๔) กรมการค้าภายใน
(๕) กรมเจรจาการค้าระหว่างประเทศ
(๖) กรมทรัพย์สินทางปัญญา
(๗) กรมพัฒนาธุรกิจการค้า
(๘) กรมส่งเสริมการค้าระหว่างประเทศ (ชื่อเดิม กรมส่งเสริมการส่งออก)
(๙) สำนักงานนโยบายและยุทธศาสตร์การค้า
รายชื่อกระทรวงในปัจจุบัน > กระทรวงมหาดไทย

กระทรวงมหาดไทย (มท) มีอำนาจหน้าที่เกี่ยวกับการบำบัดทุกข์บำรุงสุข การรักษาความสงบเรียบร้อยของประชาชน การอำนวยความเป็นธรรมของสังคม การส่งเสริมและพัฒนาการเมืองการปกครอง การพัฒนาการบริหารราชการส่วนภูมิภาค การปกครองท้องที่ การส่งเสริม การปกครองท้องถิ่นและพัฒนาชุมชน การทะเบียนราษฎร ความมั่นคงภายใน กิจการสาธารณภัย และการพัฒนาเมืองและราชการอื่นตามที่มีกฎหมายกำหนดให้เป็นอำนาจหน้าที่ของ กระทรวงมหาดไทยหรือส่วนราชการที่สังกัดกระทรวงมหาดไทย
(๑) สำนักงานรัฐมนตรี
(๒) สำนักงานปลัดกระทรวง
(๓) กรมการปกครอง
(๔) กรมการพัฒนาชุมชน
(๕) กรมที่ดิน
(๖) กรมป้องกันและบรรเทาสาธารณภัย
(๗) กรมโยธาธิการและผังเมือง
(๘) กรมส่งเสริมการปกครองท้องถิ่น
รายชื่อกระทรวงในปัจจุบัน > กระทรวงยุติธรรม

กระทรวงยุติธรรม (ยธ) มีอำนาจหน้าที่เกี่ยวกับการบริหารจัดการกระบวนการยุติธรรม เสริมสร้างและอำนวยความยุติธรรมในสังคม และราชการอื่นตามที่มีกฎหมายกำหนดให้เป็นอำนาจหน้าที่ของกระทรวงยุติธรรมหรือส่วนราชการที่สังกัดกระทรวงยุติธรรม
(๑) สำนักงานรัฐมนตรี
(๒) สำนักงานปลัดกระทรวง
(๓) กรมคุมประพฤติ
(๔) กรมคุ้มครองสิทธิและเสรีภาพ
(๕) กรมบังคับคดี
(๖) กรมพินิจและคุ้มครองเด็กและเยาวชน
(๗) กรมราชทัณฑ์
(๘) กรมสอบสวนคดีพิเศษ
(๙) สำนักงานกิจการยุติธรรม
(๑๐) สถาบันนิติวิทยาศาสตร์
รายชื่อกระทรวงในปัจจุบัน > กระทรวงยุติธรรม > ส่วนราชการที่อยู่ในบังคับบัญชาขึ้นตรงต่อรัฐมนตรี

(๑๑) สำนักงานคณะกรรมการป้องกันและปราบปรามยาเสพติด
รายชื่อกระทรวงในปัจจุบัน > กระทรวงแรงงาน

กระทรวงแรงงาน (รง) มีอำนาจหน้าที่เกี่ยวกับการบริหารและคุ้มครอง แรงงาน พัฒนาฝีมือแรงงาน ส่งเสริมให้ประชาชนมีงานทำ และราชการอื่นตามที่มีกฎหมายกำหนดให้เป็นอำนาจหน้าที่ของกระทรวงแรงงานหรือส่วนราชการที่สังกัดกระทรวงแรงงาน
(๑) สำนักงานรัฐมนตรี
(๒) สำนักงานปลัดกระทรวง
(๓) กรมการจัดหางาน
(๔) กรมพัฒนาฝีมือแรงงาน
(๕) กรมสวัสดิการและคุ้มครองแรงงาน
(๖) สำนักงานประกันสังคม
รายชื่อกระทรวงในปัจจุบัน > กระทรวงวัฒนธรรม

กระทรวงวัฒนธรรม (วธ) มีอำนาจหน้าที่เกี่ยวกับศิลปะ ศาสนา และวัฒนธรรม และราชการอื่นตามที่มีกฎหมายกำหนดให้เป็นอำนาจหน้าที่ของกระทรวงวัฒนธรรมหรือส่วนราชการที่สังกัดกระทรวงวัฒนธรรม
(๑) สำนักงานรัฐมนตรี
(๒) สำนักงานปลัดกระทรวง
(๓) กรมการศาสนา
(๔) กรมศิลปากร
(๕) กรมส่งเสริมวัฒนธรรม
(๖) สำนักงานศิลปวัฒนธรรมร่วมสมัย
รายชื่อกระทรวงในปัจจุบัน > กระทรวงศึกษาธิการ

กระทรวงศึกษาธิการ (ศธ) มีอำนาจหน้าที่เกี่ยวกับการส่งเสริมและกำกับ ดูแลการศึกษาทุกระดับ ทุกประเภท และการอาชีวศึกษา แต่ไม่รวมถึงการศึกษาระดับอุดมศึกษาที่อยู่ในอำนาจหน้าที่ของกระทรวงอื่นที่มีกฎหมายกำหนดไว้เป็นการเฉพาะ กำหนดนโยบาย แผน และ มาตรฐานการศึกษา สนับสนุนทรัพยากรเพื่อการศึกษา ส่งเสริมและประสานงานการศาสนา ศิลปะ วัฒนธรรม และการกีฬา เพื่อการศึกษา รวมทั้งการติดตาม ตรวจสอบ และประเมินผลการจัด การศึกษา และราชการอื่นตามที่มีกฎหมายกำหนดให้เป็นอำนาจหน้าที่ของกระทรวงศึกษาธิการหรือ ส่วนราชการที่สังกัดกระทรวงศึกษาธิการ
(๑) สำนักงานรัฐมนตรี
(๒) สำนักงานปลัดกระทรวง
(๓) กรมส่งเสริมการเรียนรู้
(๔) สำนักงานเลขาธิการสภาการศึกษา
(๕) สำนักงานคณะกรรมการการศึกษาขั้นพื้นฐาน
(๖) สำนักงานคณะกรรมการการอุดมศึกษา
(๗) สำนักงานคณะกรรมการการอาชีวศึกษา
รายชื่อกระทรวงในปัจจุบัน > กระทรวงสาธารณสุข

กระทรวงสาธารณสุข (สธ) มีอำนาจหน้าที่เกี่ยวกับการสร้างเสริมสุขภาพ อนามัย การป้องกัน ควบคุม และรักษาโรคภัย การฟื้นฟูสมรรถภาพของประชาชน และราชการอื่นตามที่มีกฎหมายกำหนดให้เป็นอำนาจหน้าที่ของกระทรวงสาธารณสุขหรือส่วนราชการที่สังกัด กระทรวงสาธารณสุข
(๑) สำนักงานรัฐมนตรี
(๒) สำนักงานปลัดกระทรวง
(๓) กรมการแพทย์
(๔) กรมควบคุมโรค
(๕) กรมการแพทย์แผนไทยและการแพทย์ทางเลือก (ชื่อเดิม กรมพัฒนาการแพทย์แผนไทยและการแพทย์ทางเลือก)
(๖) กรมวิทยาศาสตร์การแพทย์
(๗) กรมสนับสนุนบริการสุขภาพ
(๘) กรมสุขภาพจิต
(๙) กรมอนามัย
(๑๐) สำนักงานคณะกรรมการอาหารและยา
รายชื่อกระทรวงในปัจจุบัน > กระทรวงอุตสาหกรรม

กระทรวงอุตสาหกรรม (อก) มีอำนาจหน้าที่เกี่ยวกับการส่งเสริมและพัฒนาอุตสาหกรรม การพัฒนาผู้ประกอบการ และราชการอื่นตามที่มีกฎหมายกำหนดให้เป็นอำนาจหน้าที่ของกระทรวงอุตสาหกรรมหรือส่วนราชการที่สังกัดกระทรวงอุตสาหกรรม
(๑) สำนักงานรัฐมนตรี
(๒) สำนักงานปลัดกระทรวง
(๓) กรมโรงงานอุตสาหกรรม
(๔) กรมส่งเสริมอุตสาหกรรม
(๕) กรมอุตสาหกรรมพื้นฐานและการเหมืองแร่
(๖) สำนักงานคณะกรรมการอ้อยและน้ำตาลทราย
(๗) สำนักงานมาตรฐานผลิตภัณฑ์อุตสาหกรรม
(๘) สำนักงานเศรษฐกิจอุตสาหกรรม
รายชื่อกระทรวงในปัจจุบัน > ส่วนราชการไม่สังกัดสำนักนายกรัฐมนตรีกระทรวงหรือทบวง มีฐานะเป็นกรม อยู่ในบังคับบัญชาของนายกรัฐมนตรี

(๑) สำนักงานพระพุทธศาสนาแห่งชาติ มีอำนาจหน้าที่เกี่ยวกับกิจการพระพุทธศาสนา ส่งเสริมพัฒนาพระพุทธศาสนาและดูแลรักษาศาสนสมบัติตามกฎหมายว่าด้วยคณะสงฆ์และอำนาจ หน้าที่ตามที่กำหนดไว้ในกฎหมาย
(๒) สำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ มีอำนาจหน้าที่เกี่ยวกับการประสานงานโครงการอันเนื่องมาจากพระราชดำริตามที่ กำหนดในพระราชกฤษฎีกา
(๓) สำนักงานราชบัณฑิตยสภา มีอำนาจหน้าที่เกี่ยวกับการค้นคว้า วิจัย และ เผยแพร่ทางวิชาการ และอำนาจหน้าที่ตามที่กำหนดไว้ในกฎหมาย
(๔) สำนักงานตำรวจแห่งชาติ มีอำนาจหน้าที่เกี่ยวกับการรักษาความสงบเรียบร้อย และอำนาจหน้าที่ตามที่กำหนดไว้ในกฎหมาย
(๕) สำนักงานป้องกันและปราบปรามการฟอกเงิน มีอำนาจหน้าที่เกี่ยวกับการ ดำเนินการป้องกันและปราบปรามการฟอกเงินตามที่กำหนดไว้ในกฎหมาย
(๖) สำนักงานคณะกรรมการป้องกันและปราบปรามการทุจริตในภาครัฐ มีอำนาจ หน้าที่เกี่ยวกับการดำเนินการป้องกันและปราบปรามการทุจริตในภาครัฐ และอำนาจหน้าที่ตามที่ กำหนดไว้ในกฎหมาย
รายชื่อกระทรวงของไทย > พ.ศ. 2476–2484

มีจำนวน 9 กระทรวง (และหน่วยงานเทียบเท่า)
สำนักนายกรัฐมนตรี
กระทรวงกลาโหม
กระทรวงการคลัง
กระทรวงการต่างประเทศ
กระทรวงธรรมการ
กระทรวงมหาดไทย
กระทรวงยุตติธรรม
กระทรวงวัง
กระทรวงเศรษฐการ (กระทรวงพาณิชย์)
รายชื่อกระทรวงของไทย > พ.ศ. 2484–2495

มีจำนวน 10 กระทรวง (และหน่วยงานเทียบเท่า)
สำนักนายกรัฐมนตรี
กระทรวงกลาโหม
กระทรวงการคลัง
กระทรวงการต่างประเทศ
กระทรวงเกษตรและสหกรณ์
กระทรวงคมนาคม
กระทรวงพาณิชย์
กระทรวงมหาดไทย
กระทรวงยุตติธรรม
กระทรวงศึกษาธิการ
รายชื่อกระทรวงของไทย > พ.ศ. 2495–2496

มีจำนวน 14 กระทรวง (และหน่วยงานเทียบเท่า)
สำนักนายกรัฐมนตรี
กระทรวงกลาโหม
กระทรวงการคลัง
กระทรวงการต่างประเทศ
กระทรวงการสหกรณ์
กระทรวงเกษตรและสหกรณ์
กระทรวงคมนาคม
กระทรวงมหาดไทย
กระทรวงยุติธรรม
กระทรวงวัฒนธรรม
กระทรวงศึกษาธิการ
กระทรวงเศรษฐการ
กระทรวงสาธารณสุข
กระทรวงอุตสาหกรรม
รายชื่อกระทรวงของไทย > พ.ศ. 2496–2506

มีจำนวน 14 กระทรวง ได้แก่
สำนักนายกรัฐมนตรี
กระทรวงกลาโหม
กระทรวงการคลัง
กระทรวงการต่างประเทศ
กระทรวงเกษตรและสหกรณ์
กระทรวงคมนาคม
กระทรวงมหาดไทย
กระทรวงยุติธรรม
กระทรวงวัฒนธรรม
กระทรวงศึกษาธิการ
กระทรวงเศรษฐการ
กระทรวงสหกรณ์
กระทรวงสาธารณสุข
กระทรวงอุตสาหกรรม